als_Latn dik_Latn sag_Latn
Mirëseerdhët në faqen e internetit të Ambasadës Gjermane në Shqipëri
Shënim i Rëndësishëm
Ju lutemi, vini re se ambasada do të jetë e mbyllur më 25 dhe 26 Dhjetor 2017 si dhe 1 dhe 2 Janar 2018.
Migrimi - fakte në vend të premtimeve të rreme
#rumoursabout Germany: Faqja e re e internetit të Ministrisë së Jashtme Federale u siguron emigrantëve fakte, për të mos lejuar keqinformimin
Në faqen e re
www.rumoursaboutgermany.info
do të përmblidhet në formë të përqendruar i gjithë informacioni i nevojshëm për emigrantët dhe refugjatët duke e lidhur me fakte. Faqja e internetit do të hedhë poshtë në këtë mënyrë thashethemet e shpërndara në internet nga trafikantë. Sikurse kuptohet nga emri #rumoursaboutgermany, bëhet fjalë kryesisht për të zëvendësuar keqinformimin me fakte. Kështu për shembull, faqja hedh poshtë thashethemet se në Gjermani mund të merresh vesh gjithandej në anglisht ose që qeveria u siguron të gjithëve një punë. Artikuj të tjerë u drejtohen njerëzve, që ndërmarrin një rrugë shpesh të rrezikshme drejt Evropës dhe u sugjeron atyre alternativa: Këtu prezantohen edhe programet e ndryshme për mbështetjen e kthimit vullnetar në atdhe sikurse edhe programe humanitare. Ministria e Jashtme Federale vendos kështu fakte të besueshme përballë thashethemeve.
Prej datës 1.8.2017 - pa tarifa shërbimi për viza (500,-Lek)
Duke nisur prej datës 1 gusht në aplikimet për viza nuk do të mbahen më tarifa shërbimi.
Tarifat e vizave vazhdojnë të mbeten të pandryshuara. Fletët e informacionit sipas kategorive të veçanta të vizave do të përshtaten së afërmi.
Presidenti Federal Frank-Walter Steinmeier priti me date 26.09.2017 Presidentin shqiptar, Ilir Meta, në vizitën e tij të parë zyrtare në Pallatin presidencial “Schloss Bellevue”. Steinmeier theksoi se Shqipëria është një spirancë stabiliteti në rajon dhe se Gjermania vazhdon të mbështesë fuqishëm perspektivën e anëtarësimit të Shqipërisë në Bashkimin Evropian. "Shqipëria është një nga partnerët tanë më të ngushtë midis vendeve të Ballkanit Perëndimor. Për më tepër, në Gjermani jetojnë pothuajse 50.000 banorë me origjinë shqiptare. Kjo pasqyron edhe më tepër marrëdhëniet e ngushta midis vendeve tona.", u shpreh Presidenti Federal.
Fjala përshendetëse e Presidentit Federal Steinmeier
Që prej datës 09. dhjetor 2016 DOKUMENTAT SHQIPTARE NUK KANË NEVOJË TË LEGALIZOHEN NGA AMBASADA GJERMANE
Republika Federale e Gjermanisë ka tërhequr kundërshtimin e vet për aderimin e Shqipërisë në Konventën e Hagës për vulën Apostile. Konventa e Hagës për vulën Apostile mes Republikës Federale të Gjermanisë dhe Republikës së Shqipërisë hyn në fuqi në datën 9 dhjetor 2016.
Kjo do të thotë që prej këtij momenti për jurisdiksionin gjerman nuk nevojitet më legalizimi i çertifikatave shqiptare, por mjafton vula përkatëse Apostile, lëshuar nga Ministria e Jashtme Shqiptare.
Për këtë arsye Ambasada nuk do të pranojë më dokumenta shqiptare për legalizim.
Nga ana tjetër kjo do të thotë gjithashtu, që edhe për çertifikatat gjermane në jurisdiksionin shqiptar tanimë nuk nevojitet më legalizimi (përmes Ambasadës Shqiptare në Berlin) por vetëm vula Apostile.
Tiranë, janar 2017
Link: Certifying documents - Auswärtiges Amt Berlin
"Make it in Germany!": Mirë se vini. Mësoni në faqen tonë, se si ju me aftësitë tuaja profesionale mund të përgatisni me sukses rrugën tuaj drejt Gjermanisë - dhe përse ja vlen të jetosh dhe punosh në Gjermani. Qeveria gjermane dëshiron që me këtë portal online të sigurojë kërkesat e mëdha të momentit dhe në të ardhmen për punëtorë të kualifikuar.
Make it in Germany
Broshura e re: "Gjermania për mua"
"Gjermania për mua" është një broshurë e re, e publikuar nga Ambasada Gjermane në bashkëpunim me partnerë të shumtë. Në kapitujt e shumtë të kësaj broshure shpaloset angazhimi i gjerë i Gjermanisë në Shqipëri duke përmendur këtu edhe shembuj konkret.
Broshura "Gjermania për mua" [pdf, 1,833.7k]
als_Latn als_Latn als_Latn als_Latn als_Latn als_Latn kam_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn eng_Latn als_Latn als_Latn als_Latn